שבט (חודש)

שבט (מאכדית: šabāṭu), הוא חודש בלוח הבבלי ובלוח העברי, האחד-עשר במספר לפי המסורת המקראית והחמישי לפי המסורת החז"לית. חודש שבט חל בחורף. יש בו 30 יום. א' בשבט יכול לחול בימים שני, שלישי, רביעי, חמישי ושבת.

שם החודש

שם החודש נזכר במקרא: 

מקור השם "שבט" מבבל, כמו יתר החודשים העבריים. באשורית הוא נקרא בשם "שבטו" מלשון מכה, על שם הרוחות הנושבות בו.

יש מפענחים שם החודש שבט מלשון ענף זמורה, סמל לפריחת האילנות בחודש זה. דורשי רשומות דרשו חודש זה בראשי תיבות: "שנשמע בשורות טובות".

סמלים
סמל מזלו של החודש הוא מזל דלי. בספרות החסידית מוסבר הדבר על פי הכתוב "יזל מים מדליו וזרעו במים רבים", ומכיוון ששבט יוצא אחרי שרוב גשמי העונה ירדו, ובורות המים היו מלאים, והיו שואבים מים ממרומי הבור בעזרת דליים.

במגילה 4Q318 ממגילות מדבר יהודה המזל הפותח וסוגר את חודש שבט הוא מזל דגים.

מועדים עיקריים
 ט"ו בשבט - ראש השנה לאילנות
 יום המשפחה - ל' בשבט יום פטירת הנרייטה סאלד
 יום הולדת לכנסת - ט"ו בשבט
 "שבת שירה"
 סעודת יתרו

קישורים חיצוניים

 תכנים לחודש שבט במרכז הפדגוגי הווירטואלי של רשת מורשה
 ש"ז כהנא, שבט

הערות שוליים

ערכים שבהם תבנית בריטניקה אינה מתאימה
חודשים עבריים